Μπάρμπαρα Κιμένιε

Η Μπάρμπαρα Κιμένιε (Barbara Kimenye, 19 Δεκεμβρίου 1929 – 12 Αυγούστου 2012), ήταν μία από τις δημοφιλέστερες συγγραφείς παιδικών έργων της Ανατολικής Αφρικής και τα έργα της είναι από εκείνα με τις περισσότερες πωλήσεις."Barbara Kimenye’s passing is just sad" , 19-9-2012, jamesmurua.com. Retrieved 9-5-2014.τα βιβλία της έχουν πουλήσει περισσότερα από 1 εκατ. αντίτυπα, όχι μόνο στην Κένυα, την Ουγκάντα και την Τανζανία, αλλά και σε όλη την αγγλόφωνη Αφρική. Έγραψε περισσότερα από 50 βιβλία και είναι περισσότερο γνωστή για τη σειρά βιβλίων της με ήρωα τον Μόουζες."Kimenye’s ‘Moses’ still impacts", monitor.co.ug. Retrieved 6-5-2014. Ο ήρωας είναι ένας άτακτος μαθητής σε ένα σχολείο για αγόρια που κάνουν ζαβολιές."Barbara Kimenye obituary. One of East Africa's most popular children's authors", theguardian.com. Retrieved 6-5-2014.

Η Κιμένιε ήταν πολυγραφότατη και η "κυριότερη συγγραφέας παιδικής λογοτεχνίας στην Ουγκάντα" και ήταν ανάμεσα στις γυναίκες συγγραφείς από την Ουγκάντα που έγραψαν στην αγγλική γλώσσα και που τα έργα τους εκδόθηκαν στην Κεντρική και στην Ανατολική Αφρική. Οι ιστορίες της είναι ευρέως αναγνωσμένες στην Ουγκάντα και πέρα από εκεί και χρησιμοποιήθηκαν εκτεταμένα στα σχολεία της Αφρικής. Η Κιμένιε γεννήθηκε στην Αγγλία, όμως η ίδια θεωρούσε τον εαυτό της Ουγκαντέζα.Barbara Kimenye litencyc.com. Retrieved 6-5-2014.

Πρώτα χρόνια και εκπαίδευση
Γεννήθηκε στο Χάλιφαξ της Αγγλίας, κόρη Εβραίας μητέρας που είχε ασπαστεί το Ρωμαιοκαθολικό δόγμα και ενός πατέρα γιατρού από τις Δυτικές Ινδίες. Μετά την αποφοίτησή της από το σχολείο θηλέων του Κέιλι προτού εγκατασταθεί στο Λονδίνο] για να εκπαιδευτεί ως νοσοκόμα. Εκεί συνάντησε πολλούς φοιτητές και φοιτήτριες από την Ανατολική Αφρική και παντρεύτηκε τον Μπιλ Κιμένιε, γιο ενός φυλάρχου από την Μπουκόμπα στην τότε Τανγκανίκα. Το ζευγάρι εγκαταστάθηκε στην πατρίδα του συζύγου στη Λίμνη Βικτώρια κατά τα μέσα της δεκαετίας του ' 50. Μετά το διαζύγιο, η Μπάρμπαρα εγκαταστάθηκε στην Ουγκάντα, όπου έκανε φιλίες. Στην Καμπάλα ξαναβρήκε πολλές παρέες που ήταν από τους πρώτους Ουγκαντέζους φοιτητές στη Βρετανία. Ο ηγεμόνας (Καμπάκα) της Μπουγκάντα, Μουτέζα Β΄ την προσκάλεσε να εργαστεί ως ιδιωτική γραμματέας στην κυβέρνησή του. Έζησε κοντά στο παλάτι του με τους δύο γιους της,  Τόφα και Ντάουντι. Εν συνεχεία έφυγε για το Ναϊρόμπι της Κένυας. Το 1965 άρχισε να εργάζεται στην εφημερίδα Daily Nation και μετά στην East African Standard. Στην Κένυα έζησε ως το 1975 και μετά μετακόμισε στο Λονδίνο μαζί με τα παιδιά της. Εκεί εργάστηκε ως σύμβουλος για τις φυλετικές σχέσεις στο Συμβούλιο του Μπρεντ και συνέχισε τη συγγραφή. Παράλληλα συνέχισε να παρακολουθεί τις εξελίξεις στην Ουγκάντα, όπου επέστρεψε μετά την πτώση της κυβέρνησης του Μίλτον Ομπότε. Αργότερα επέστρεψε στην Κένυα και το 1998 ξανά στο Λονδίνο. Ένας από τους γιους της, ο Κρίστοφερ, πέθανε το 2005 και πεθαίνοντας το 2012 η ίδια άφησε τον άλλο της γιο, Ντέιβιντμ και μία εγγονή, την Σελέστε."Barbara Kimenye; author whose works remain fresh a year after her death", standardmedia.co.ke. Retrieved 9-5-2014.

Συγγραφικό έργο
Η Μπάρμπαρα είχε ένα χάρισμα με το γράψιμο. Έγραφε τη δική της εφημερίδα σε ηλικία 11 ετών και έγινε δημοσιογράφος στην εφημερίδα Uganda Nation. Ανέπτυξε ταλέντο στη διήγηση ιστοριών και κατέγραφε τις ιστορίες που η ίδια αφηγείτο στα παιδιά. Όταν εγκαταστάθηκε στην Κένυα το 1965 και άρχισε να γράφει στον Τύπο, οι εκδότες την περιφρόνησαν αρχικά. Ωστόσο το πρώτο της βιβλίο Kalasanda, για το Oxford University Press (OUP),ήταν μια ιστορία της ζωής στην ύπαιθρο της Ουγκάντας και ακολουθήθηκε από το Kalasanda Revisited.Έπειτα από αυτό στράφηκε στη συγγραφή βιβλίων για παιδιά και για τα σχολεία. Τα 2 πρώτα της έργα Kalasanda και Kalasanda Revisited, ήταν επιτυχημένα. Ωστόσο, τα βιβλία που την έκαναν διάσημη ήταν η σειρά του ήρωα Μόουζες, ενός άτακτου μαθητή.
"Writing lessons from Moses, the boy who hated authority" , theeastafrican.co.ke. Retrieved 6-5-2014.Barbara Kimenye: East Africa’s Bestselling Children’s Author  the-star.co.ke. Retrieved 6-5-2014."A Tribute To Author Barbara Kimenye" , the-star.co.ke. Retrieved 6-5-2014. Λίγο πριν πεθάνει, έμαθε ότι η σειρά βιβλίων της με εκείνο τον ήρωα θα επανεκδιδόταν από τον εκδοτικό οίκο OUP και ότι θα μεταφραζόταν στην Κισουαχίλι.

Δημοσιευμένα έργα

Μη μυθοπλασίας

Παιδικά βιβλία

Η σειρά του Moses 

Παραπομπές 

 Εξωτερικοί σύνδεσμοι 
"Short Story Review: The Winner by Barbara Kimenye"
"A critical analysis of the use of the five literary elements (theme, plot, characterization, setting, structure) in Barbara Kimenye's The Winner"
"Beyond Good and Evil"

Κατηγορία:Αφρικανοί συγγραφείς